જવાબ: ના. એજન્ટ U.K.ના બેરિસ્ટર કે ઇમિગ્રેશન લોયર હોતા નથી છતાં U.K.ના કાયદાની સલાહ આપતા હોય છે. જો તમે આ બાબતની કાયદાકીય સલાહ લીધી હોત તો તમારી દીકરી તથા તેનાં સંતાનોનો કોઇ પણ વાંક નહીં હોવા છતાં ૧૦ વર્ષ સુધી દીકરી પતિની સાથે અને બાળકો પિતા સાથે રહી શકે નહીં તેવી સ્થિતિ ઊભી જ ન થાત. તમારા બોગસ એજન્ટે બહુ મોટી સમસ્યા પેદા કરી. તમારે પણ આવા બોગસ પુરાવા રજુ કરતા પહેલાં દસ વખત વિચારવું જોઇતું હતું. એજન્ટ પાસે માત્ર પરદેશની કે આંતરદેશીય પ્લેન ટિકિટ સિવાયનું કાયદાકીય કામ કરાવવું તે નરી મૂર્ખતા છે. આ કોલમમાં હું વારંવાર જણાવું છું કે તમે જાતે જ કામ કરો અને તે પણ કાયદાની હદમાં રહીને.